Abava vald

**Abava vald** (läti keeles *Abavas pagasts*) on vald Lätis Talsi piirkonnas. Vald piirneb sama piirkonna Sabile ja Stende linna ning Lībagi, Ģibuļi ja Virbi vallaga, Tukumsi piirkonna Matkule ja Kandava vallaga ning Kuldīga piirkonna Kabile ja Renda vallaga.

Valla pindala on 160,5 km². 2016. aasta seisuga elas seal 1164 inimest. Valla keskus on Sabile linn, mis aga valla koosseisu ei kuulu. Vallamaja asub aadressil Pilskalna iela 6, vallavanem on Zigmunds Brunavs.

## Ajalugu

Vald asub varasema Valgale valla aladel, mille vana saksakeelne nimi on *Walgalen*. Aastal 1935 oli selle valla pindala 61 km². Aastal 1945 moodustati vallas Abava ja Valgale külanõukogu, vald likvideeriti aastal 1949. Aastal 1951 liideti Abava külanõukoguga likvideeritav Valgale külanõukogu, aastal 1954 aga osa Zīle külanõukogust. Aastal 1971 liideti osa Abava külanõukogu maadest Sabile linnaga, ent aastal liideti osa Sabile maadest Abava külanõukoguga. Aastal 1975 arvati osa Abava külanõukogust Renda ja Ģibuļi külanõukoguga, osa Renda külanõukogust liideti aga Abava külanõukoguga. Aastal 1990 muudeti külanõukogu vallaks. Aastal 2000 liideti vald vastmoodustatud Sabile piirkonnaga, mille alad 2009. aastast kuuluvad Talsi piirkonda.

## Kaitstavad objektid

Kultuurimälestistest on riikliku kaitse all Sabile kirikumõisa hoonetekompleks, Pedvāle mõisa hoonetekompleks, Fircks-Pedvāle mõisa hooned, Briņķi-Pedvāle mõisa hooned, Valgale muinaskalmed, Valgale linnamägi,Rumba linnamägi, Tojāti asulakoht ja muinaskalmed ning hiiepaik Valgale Kirikumägi. 

Kohaliku kaitse all on  Ģederti muinaskalmed, Āži künka muinaskalmed ja Jaunmājase keskaegne kalmistu. Vecvalgale saali interjöör, Ezernieki muinaskalmed, Zunnase muinaskalmed, Kliņģi muinaskalmed, Strautiņi muinaskalmed,  Veģi muinaskalmed, Mazvalgale muinaskalmed ja Lazdi künka muinaskalmed on muinsusmälestistena regionaalse kaitse all.

## Loodus

Valla tähtsaim jõgi on Abava jõgi, teised suuremad jõed on selle lisajõed Valgale jõgi ja Virbupe jõgi. Looduskaitse all on Virsaiši kosk, Mežtiņi tamm, Svente tammed, Abava juga, Tojāti saar, Tojāti künnapuu, Drubazase vaher, Ausma tamm, Kuzese 1. elupuu, Krāģi vaher, Pedvāle pärn, Pedvāle pöögid, Briņķi tammed, Briņķi harilik valgepöök, Veģi tammed, Sudmaļi kärestikud, Gravase tamm, Ādiņi tammed ja kaheksa nimeta põlispuud. Valda läbib Abava ürgoru looduspark.

## Asustus

Aastal 2011 elas vallas 1472 lätlast, 37 venelast, 8 valgevenelast, 10 ukrainlast, 1 poolakas ja 8 leedulast. 

Valla külad:

 

Ülejäänud valla elanikud elasid küladesse mitte kuuluvates taludes.

Autumn - panoramio (41).jpg|Lielvirbi
Virsaišu ūdenskritums (1).jpg|Virsaiši kosk
Sudmaļu ūdenskritums. 2003-06-23.jpg|Sudmaļi kärestikud
Briņķpedvāles muiža Sabilē 2002-07-11.jpg|Briņķi-Pedvāle mõis
Firkspedvāles muiža Sabilē 2002-07-11.jpg|Fircks-Pedvāle mõis
Abavas rumba. 2009.14.marts - panoramio.jpg|Abava juga
Mazvirbi manor.jpg|Mazvirbi mõisa häärber
Valgales muiža un bibliotēka. Library at Valgale manor building. August, 2014.jpg|Valgale mõisa häärber
Veģu pansionāta ēka.jpg|Veģi
Tojātu apmetne un senkapi.jpg|Tojāti ümbruskond ja muinaskalmed
Pedvāle (Firkspedvāle).jpg|Pedvāle


## Viited

## Välislingid